
ZALAEGERSZEG MEGYEI JOGÚ VÁROS POLGÁRMESTERÉTŐL
8901 Zalaegerszeg, Kossuth L. u. 17-19. Telefon: 92/502-106, fax: 92/311-474
E-mail: major@zalaegerszeg.hu
_________________________________________________________________________________________

                                                                                                   ...... napirendi pont anyaga
ELŐTERJESZTÉS
Zalaegerszeg Megyei Jogú Város Közgyűlése

2013. november 21-i ülésére

Tárgy:
Zalaegerszeg, Kazinczy tér 11. szám alatti (3599/2 hrsz-ú) ingatlan  kedvezményes hasznosítása

Előterjesztő:
Gyutai Csaba polgármester
Készítette:
Városfejlesztési és Tervezési Osztály

Fekete-Kállai Krisztián sk.
vagyongazdálkodási szakreferens
Tárgyalta: 
Városfejlesztési, Üzemeltetési és Tervezési Bizottság

Gazdasági Bizottság

Ügyrendi, Jogi és Vagyonnyilatkozatot

Ellenőrző Bizottság

Költségvetési, pénzügyi-gazdálkodási

szempontból ellenőrizte:
Közgazdasági Osztály

Hozbor Ferenc sk.
Törvényességi és tartalmi-formai

szempontból ellenőrizte:
Önkormányzati Osztály


Dr. Kiss Viktória sk.

Tisztelt Közgyűlés!
Zalaegerszeg Megyei Jogú Város Önkormányzata és a Zalai Bűnmegelőzési Kortárssegítő Klub  között ZMJVK 78/2009. (IV.16.) sz. határozata alapján 2009. május 7-én bérleti szerződés jött létre Zalaegerszeg Kazinczy tér 11. szám alatti épület első emeltén a folyosó végén található három darab összesen 64,9 m2  alapterületű helyiségek kedvezményes bérlete tárgyában.

Zalaegerszeg Megyei Jogú Város Közgyűlésének az önkormányzat vagyonáról, a vagyongazdálkodás és vagyonhasznosítás szabályairól szóló 4/2013. (II.08.) önkormányzati rendeletének (továbbiakban: vagyonrendelet) 41.§-a szabályozza a szerződések meghosszabbításának feltételeit:

41. § (1) Határozott időre szóló hasznosítási szerződés - a szerződés lejártát megelőzően legalább 30 nappal korábban írásban benyújtott kérelem alapján - változatlan feltételekkel meghosszabbítható. A díjmegállapításra a rendeletnek a hasznosítási szerződés meghosszabbításakor hatályos vonatkozó rendelkezéseit kell alkalmazni.  

(2) A hasznosítási szerződés meghosszabbítására vonatkozó döntés előtt a szerződéskötésnél előírt feltételek fennállását felül kell vizsgálni. A szerződés meghosszabbítására csak akkor kerülhet sor, ha a szerződő fél a szerződésben vállalt fizetési kötelezettségeit hiánytalanul teljesítette.
A bérlő a kérelmet /1. számú melléklet/ és a szükséges dokumentumokat a benyújtásra előírt határidőn túl juttatta el hivatalunkba, ezért a szerződés meghosszabbítására a fentiek alapján már nem nyílt lehetőség, a szerződés 2013. május 31-én megszűnt.  

Zalaegerszeg Megyei Jogú Város Önkormányzata és a Zala Megyei és Zalaegerszegi Nemzetőr Egyesület között ZMJVK 76/2010. (IV.22.) sz. határozata 2. pontja alapján 2010. április 30-án bérleti szerződés jött létre Zalaegerszeg Kazinczy tér 11. szám alatti épület II. emeletén található 2.04 és 2.03 számú két egymásba nyíló összesen 21,56 m2 alapterületű irodahelyiségek rendszeres, és a belőlük nyíló tárgyaló időszakos kedvezményes bérlete tárgyában.

A bérlő a kérelmet /2. számú melléklet/ és a szükséges dokumentumokat a benyújtásra előírt határidőn túl juttatta el hivatalunkba, ezért a szerződés meghosszabbítására szintén nem nyílt lehetőség, a szerződés 2013. március 31-én megszűnt. 

A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény hatálya kiterjed a nem lakás célú helyiségekre is, melynek 20.§ alapján önkormányzatunkat a jogcím nélküli használat idejére a bérleti szerződésben megállapított díjjal azonos használati díj illeti meg.

A helyiséghasználók a bérleti és közüzemi díjaknak megfelelő mértékű használati díjat 2013. november 30-ig rendezték, így az önkormányzat felé tartozásuk nincs. 

A kedvezményes bérleti szerződések újbóli megkötésére a közgyűlés egyedi döntéssel adhat felhatalmazást. 

A vagyonrendelet 43. § (5) bekezdése szerint „a közgyűlés a rendelet 2. mellékletében található táblázat III. pontjában meghatározott mérték alkalmazásával számított kedvezményes bérleti díj fizetését engedélyezheti közfeladat ellátásához kapcsolódó tevékenységet végző nonprofit szervezetek részére. A kedvezményes bérletre irányuló kérelemnek tartalmaznia kell a nonprofit szervezet közérdekű vagy közhasznú tevékenységének részletes bemutatását, és a kérelemhez csatolni kell a szervezet alapító okiratát (társasági szerződését), és pénzügyi beszámolóját.”
A rendelet által előírt mellékleteket a terjedelmi okokból nem csatoltuk, azok a bizottsági üléseken és a közgyűlésen megtekinthetők.

A bérleti díjat javaslom a lejárt szerződésekben meghatározott mértékben megállapítani, mely 

- a  Zalai Bűnmegelőzési Kortárssegítő Klub esetében 9.323,-Ft+ÁFA/hó,

- a Zala Megyei és Zalaegerszegi Nemzetőr Egyesület esetében 5.100,-Ft+ÁFA/hó.
Városfejlesztési, Üzemeltetési és Tervezési Bizottság
140/2013. számú határozat:
A Városfejlesztési, Üzemeltetési és Tervezési Bizottság az előterjesztést egyhangúlag – 10 igen szavazat – támogatta.

Gazdasági Bizottság
196/2013. számú határozat
A Gazdasági Bizottság az előterjesztést 10 igen szavazattal és 2 tartózkodás mellett támogatta.

Ügyrendi, Jogi és Vagyonnyilatkozatot Ellenőrző Bizottság
211/2013. sz. határozat:
Az Ügyrendi, Jogi és Vagyonnyilatkozatot Ellenőrző Bizottság 9 igen egyhangú szavazattal - jogi szempontból – tárgyalásra alkalmasnak tartja az előterjesztést.

Kérem a közgyűlést, szíveskedjen az ügyben dönteni.
Határozati javaslat:
1.) Zalaegerszeg Megyei Jogú Város Közgyűlése pályázati eljárás lefolytatása nélkül 2013. december 1-től 2014. november 30-ig terjedő határozott időre, a Zalaegerszeg, Kazinczy tér 11. szám alatti épület első emeletén, a folyosó végén található három (1.03, 1.04, 1.05 jelű), összesen 64,9 m2 alapterületű irodahelyiségeket bérbe adja a Zalai Bűnmegelőzési Kortárssegítő Klub részére a Közgyűlés által meghatározott kedvezményes szorzó (0,1) alkalmazásával 9.323.-Ft + ÁFA/hó bérleti díjért. 
A szerződésben ki kell kötni, hogy az önkormányzat által történő más célú hasznosítás esetén a megállapodás - 60 napos felmondási idő kikötésével - felmondható.
A helyiségek használatával járó közüzemi díjak és közös költség megfizetése a bérleti díjon felül a bérlőt terhelik. 

A bérlőnek cégszerűen aláírt módon nyilatkoznia kell a nemzeti vagyonról szóló törvényben foglaltak szerinti átláthatóságáról. A valótlan nyilatkozat alapján kötött szerződés semmis.
A közgyűlés felhatalmazza a polgármestert, hogy a bérleti szerződést aláírja.
Határidő:
2013. december 15.
Felelős:
Gyutai Csaba polgármester
2.) Zalaegerszeg Megyei Jogú Város Közgyűlése pályázati eljárás lefolytatása nélkül 2013. december 1. napjától 2014. november 30. napjáig terjedő határozott időre bérbe adja a Zalaegerszeg, Kazinczy tér 11. szám alatti épület II. emeletén található 2.04 és 2.03 számú két egymásba nyíló összesen 21,56 m2 alapterületű irodahelyiségeket kedvezményes szorzó (0,1) alkalmazásával a Zala Megyei és Zalaegerszegi Nemzetőr Egyesület részére  4.129,-Ft + ÁFA/hó bérleti díjért. Az időszakosan bérbe vett tárgyaló bérleti díja 971,-Ft+ÁFA/hó.

A szerződésben ki kell kötni, hogy az önkormányzat által történő más célú hasznosítás esetén a megállapodás - 60 napos felmondási idő kikötésével - felmondható.
A helyiségek használatával járó közüzemi díjak és közös költség megfizetése a bérleti díjon felül a bérlőt terhelik. 

A bérlőnek cégszerűen aláírt módon nyilatkoznia kell a nemzeti vagyonról szóló törvényben foglaltak szerinti átláthatóságáról. A valótlan nyilatkozat alapján kötött szerződés semmis.
A közgyűlés felhatalmazza a polgármestert, hogy a bérleti szerződést aláírja.

Határidő:
2013. december 15.
Felelős:
Gyutai Csaba polgármester
Zalaegerszeg, 2013. november 14.
         Gyutai Csaba sk.


  

    polgármester
1. számú melléklet

polgarmester ur részére

KERELEM

A Zala Megyei Zalaegerszegi Nemzetdr Egyesiilet nevében
Raffai Antal azzal a kéréssel fordulok a polgarmester trhoz,

hogy a Nemzetdrség részére az irodabérletet sziveskedjen
meghosszabbitani.

Cim: 8900. Zalaegerszeg Kazinczy tér 11.

Kelt: Zalaegerszeg,2013.08.22.

ZALA MEGYE Es ZALARGERS;
NEMZETOR EGYES(iLer -
8900 Zoloogrsze, Kinry 1 11,

Adsszim: 19280224.1.29 i
Benkstnoz 101045615905500.01000005 Raffai Antal





2. számú melléklet

Zalacgerszeg Megyei Jogh Viros
Polgirmestere

Gyutai Csaba

Zalaegerszeg

Tisztelt Polgirmester Ur!

Az elmilt évben egyestiletiink helységbérleti szerzdést kotott Zalaegerszeg Megyei Jogl
Viros Onkorményzatival a Zalaegerszeg Kazinczy tér 11. szém alatt 1évo térsashéz |

Térgy: kérclem..

emeletén taldlhato irodahelyiségek bérletére. A szerzddés, hatérozott idétartamra sz6l.

Egyesiletiink tobb éve szervezi a Blinmegelozési Centrum programjait. Az clmlt évben kiirt
biinmegeldzési palydzaton nem nyertiink tamogatdst, ezért elsésorban drogprevencioval és
egészségfejlesztéssel foglalkoztunk a centrumban, illetve Zalacgerszeg vros teriiletén. A
helyi intézmények egyre gyakrabban kérik fel egyesiletiinket tdjékoztatokra, helyi

tandcsadisra.. Kérelmemhez mellékelem az elmilt évi tevékenységiink ismertetdjét.

Kérem, hogy kedvezményes szerzddésiink meghosszabbitasihoz hozzdjdrulni sziveskedjék

annak érdekében, hogy a vros Blinmegeldzési Centruma tovabbra is lizemelhessen

Témogaté egylttmikodésében bizva,

koszonettel:

